Ալեքսանդր Պավլովեց

**Ալեքսանդր Վալերեվիչ Պավլովեց** (, ), բելառուս ֆուտբոլիստ, «Օրենբուրգ» ակումբի և Բելառուսի ֆուտբոլի ազգային հավաքականի պաշտպան։ Վարձակալության իրավունքով հանդես է եկել «Կարմիոտիսա» ակումբում։ Ֆուտբոլիստի որդին Վալերիա Պավլովեցն է։

## Ակումբային կարիերա
Բորիսովի անվան մանկապատանեկան սպորտային դպրոց-2-ի սան է, առաջին մարզիչը Միխայիլ Լեոնիդովիչ Բիկովն էր։ 2013 թվականից հանդես է եկել տեղի ԲԱՏԷ-ի կազմում։ 2014 թվականի աշնանը Բորիսովի երիտասարդական թիմի կազմում հանդես է եկել ՈւԵՖԱ-ի երիտասարդական լիգայում (անցկացրել է 5 մրցախաղ)։

2015 թվականի մարտին վարձակալությամբ տրվել է «Տորպեդո ԲելԱԶ»-ին։ Սկզբում հանդես է եկել ժոդինցների պահեստայինների թիմում, իսկ սեպտեմբերին կարողացել է մնալ հիմնական կազմում՝ կենտրոնական պաշտպանի դիրքում։ Մրցաշրջանի ավարտից հետո լիարժեք պայմանագիր է ստորագրել «Տորպեդո ԲելԱԶ» ակումբի հետ, որի կազմում դարձել է 2016 թվականի Բելառուսի գավաթի գավաթակիր (անցկացրել է 5 խաղ)։

2016 թվականի հուլիսի վերջերին վարձակալության իրավունքով խաղացել է Գորդենսկի «Նեման» ակումբում։ Թիմի կազմում դարձել է հիմնական կենտրոնային պաշտպան։ Մրցաշրջանի ավարտից  հետո վերադարձել է Ժոդինո։ 2017 թվականի մրցաշրջանին մնացել է «Տորպեդո ԲելԱԶ» ակումբի կազմում։ Նոյեմբերին երկամյա պայմանագիր է ստորագրել։ 2018 թվականի օգոստոսին ժոդինցիների հետ կնքել է նոր երկարաժամկետ պայմանագիր։

2019 թվականի հունվարին ազատ գործակալի կարգավիճակով տեղափոխվել է «Դինամո Բրեստ» ակումբ։ Նրանց հետ դարձել է 2019 թվականի Բելառուսի չեմպիոն և 2020 թվականի Բելառուսի սուպերգավաթի գավաթակիր։ Նորամուտը նշել է Չեմպիոնների լիգայում՝ որակավորման երրորդ փուլում 28 րոպե խաղալով Թել Ավիվի «Մաքքաբիի» դեմ։ Բրեստի ակումբի կազմում Պավլովեցն անցկացրել է 51 խաղ՝ դառնալով 1 գոլի և 1 գոլային փոխանցման հեղինակ։

2020 թվականի հոկտեմբերի 14-ին պայմանագիր է ստորագրել ՌՊԼ «Ռոստով» ակումբի հետ, որտեղ հաճախ մնացել է պահեստայինի նստարանին։

2021 թվականի հուլիսին վարձակալությամբ տրվել է ուկրանական «Կոլոս» ակումբին։ Հունիսի 24-ին նորամուտ է ունեցել «Կոլոս» ակումբի կազմում Ուկրաինայի ֆուտբոլի առաջնությունում «Վերես» ակումբի դեմ խաղում (0։ 0)՝ դուրս գալով մեկնարկային կազմում։

2022 թվականի ապրիլին վարձակալության է մեկնել Լեհաստանի «Վարտա» ակումբ։ 2022 թվականի ապրիլի 23-ին նորամուտ է ունեցել «Լեհիա» ակումի կազմում։ 2022 թվականի մայիսի վերջերին լքել է ակումբը։

2022 թվականի հունիսի 16-ին «Օրենբուրգ» ակումբը հայտարարել է, որ պայմանագիր է ստորագրել բելառուս պաշտպանի հետ։ Օգոստոսի 7-ին նորամուտ է ունեցել 2022/23 թվականի ՌՊԼ-ի մրցաշրջանի 4-րդ խաղում, ամբողջ խաղն անցկացրել է իր նախկին թիմի՝ «Ռոստովի» դեմ։ Երկու անգամ աչքի է ընկել Ռուսաստանի գավաթում ևմեկական գոլ խփելով Մոսկվայի «Դինամոյի» և Գրոզնիի «Ախմատի» դարպաս։

2023 թվականի հունվարին ֆուտբոլիստը տեղափոխվել է հունական «Լամիու» ակումբ։ 2023 թվականի հունվարի 26-ին նորամուտ է ունեցել Հունաստանի գավաթի մրցախաղում «Ապոլոն Պարալիմնիու» ակումբի դեմ, որի դարպասը ֆուտբոլիստը խփել է գոլ։ 2023 թվականի հունվարի 30-ին Հունաստանի Սուպերլիգայում կայացել է նորամուտը «Իոնիկոս» ակումբի դեմ խաղում։

2024 թվականի հունվարին ֆուտբոլիստըբ վարձակալության իրավունքով տեղափոխվել է Կիպրոսի «Կարմիոտիսա» ակումբ։

## Կարիերա հավաքականում
Նա հանդես է եկել Բելառուսի մինչև 17 և մինչև 19 տարեկան պատանիների հավաքականներում Եվրոպայի առաջնության ընտրական մրցաշարերում։ 2015 թվականի հոկտեմբերի 9-ին նա իր նորամուտը նշել է Բելառուսի երիտասարդական հավաքականի կազմում Սլուցկում Թուրքիայի հավաքականի դեմ Եվրոպայի 2017 թվականի առաջնության ընտրական խաղում։ Համագործակցության գավաթ 2016 թվականի մասնակից (անցկացրել է 3 հանդիպում)։

Բելառուսի առաջին թիմի կազմում նա իր նորամուտը նշել է 2017 թվականի հունիսի 1-ին Շվեյցարիայի հավաքականի հետ ընկերական խաղի շրջանակներում՝ փոխարինելով Ալեքսանդր Սաչիվկոյին 61-րդ րոպեին։

## Ձեռքբերումներ
; «Տորպեդո ԲելԱԶ»
* Բելառուսի գավաթի գավաթակիր՝ 2016
; «Դինմո» Բրեստ
* Բելառուսի չեմպիոն՝ 2019
* Ֆուտբոլի Բելառուսի Սուպերգավաթի գավաթակիր (2)՝ 2019, 2020

## Վիճակագրություն
### Հավաքականի կազմում

**Ընդամենը՝ 8 մրցախաղ, 2 հաղթանակ, 2 ոչ ոքի, 4 պարտություն։**

## Ծանոթագրություններ

## Արտաքին հղումներ
* Профиль и статистика на сайте ФК Динамо Брест
* Профиль и статистика игрока на сайте ФК Ростов 

Կատեգորիա:ԲԱՏԷ-ի ֆուտբոլիստներ
Կատեգորիա:Բելառուսի հավաքականի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Վարտա Պոզնանի ֆուտբոլիստներ
Կատեգորիա:Տղամարդկանց ֆուտբոլի պաշտպաններ